b"\n_START_ARTICLE_\n24 ur Le Mansa\n_START_PARAGRAPH_\n24 ur Le Mansa (francosko 24 Heures du Mans) je najznamenitej\xc5\xa1a vsakoletna vzdr\xc5\xbeljivostna avtomobilska dirka na svetu, ki od leta 1923 poteka na dirkali\xc5\xa1\xc4\x8du Circuit de la Sarthe blizu Le Mansa, departma Sarthe, Francija. Organizator je francoski avtomobilski klub, Automobile Club de l'Ouest (A.C.O). Med letoma 1953 in 1992 je bila dirka del Svetovnega prvenstva \xc5\xa1portnih dirkalnikov. Od leta 2012 je dirka del Svetovnega vzdr\xc5\xbeljivostnega prvenstva."